CELEX: 32020D2183
Language: hu
Date: 2020-12-21 00:00:00
Title: A Bizottság (EU) 2020/2183 végrehajtási határozata (2020. december 21.) a nyércek és a Mustelidae családba tartozó egyéb állatok, valamint a nyestkutyák SARS-CoV-2 vírussal való fertőzöttségének bejelentésével kapcsolatos egyes védintézkedésekről (az értesítés a C(2020) 9531. számú dokumentummal történt) (EGT-vonatkozású szöveg)

2020.12.22.   
               
               
                  HU
               
               
                  Az Európai Unió Hivatalos Lapja
               
               
                  L 433/76
               
            
         A BIZOTTSÁG (EU) 2020/2183 VÉGREHAJTÁSI HATÁROZATA
         (2020. december 21.)
         a nyércek és a Mustelidae családba tartozó egyéb állatok, valamint a nyestkutyák SARS-CoV-2 vírussal való fertőzöttségének bejelentésével kapcsolatos egyes védintézkedésekről
         
            
               (az értesítés a C(2020) 9531. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         mivel:
         
                     (1)
                  
                  
                     2020-ban nyércek SARS-CoV-2 vírussal való fertőzöttségét jelentették, és megállapítást nyert, hogy a betegség emberről nyércre, illetve nyércről emberre is terjedhet. Egyes tagállamok és harmadik országok SARS-CoV-2 vírussal fertőződött nyércekről tettek bejelentést. Ezenkívül egy tagállam a nyércekhez kapcsolódó SARS-CoV-2 vírusvariánsaival fertőzött humán COVID19-esetekről számolt be. A Centers for Disease Control and Prevention (az Egyesült Államok Betegségmegelőzési és Járványvédelmi Központjai) 2020. decemberi tanulmányaiból kiderül, hogy a nyestkutyák (Nyctereutes procyonoides) is fogékonyak a SARS-CoV-2-re.
                  
               
                     (2)
                  
                  
                     2020. november 12-én az Európai Betegségmegelőzési és Járványvédelmi Központ (ECDC) gyors kockázatértékelést tett közzé a nyércekkel kapcsolatos új SARS-CoV-2 vírusvariánsok észleléséről.
                  
               
                     (3)
                  
                  
                     Az ECDC gyors kockázatértékelése arra a következtetésre jutott, hogy a SARS-CoV-2 nyércekkel kapcsolatos vírusvariánsai által az emberi egészségre jelentett kockázat általános szintje az általános népességre jellemző alacsony szinttől a foglalkozás miatt kitett, orvosi szempontból veszélyeztetett személyekre jellemző nagyon magas szintig terjedhet. A gyors kockázatértékelés azt is jelezte, hogy további vizsgálatokra van szükség annak értékeléséhez, hogy a SARS-CoV-2 nyércekkel kapcsolatos variánsai hatással lehetnek-e az újrafertőződés kockázatára, csökkenthetik-e az oltóanyagok hatékonyságát, illetve a kezelés eredményességét.
                  
               
                     (4)
                  
                  
                     Az Állategészségügyi Világszervezet (OIE) 2020. november 12-én nyilatkozatot adott ki a COVID19-ről és a nyércekről, amelyben jelezte, hogy a betegségre fogékony állatok, mint például a nyércek SARS-CoV-2-vírustározóvá válásának kockázata világszerte aggodalomra ad okot, mivel az emberre való átterjedése népegészségügyi következményekkel járhat.
                  
               
                     (5)
                  
                  
                     A nyestkutyák a SARS-CoV-2-fertőzésre fogékonynak tekintendők, ezért az OIE felszólította az országokat, hogy az egységes egészségügyi megközelítés alkalmazásával kísérjék figyelemmel a SARS-CoV-2-fertőzésre fogékony állatokat, így például a nyérceket és a nyestkutyákat.
                  
               
                     (6)
                  
                  
                     A 2003/99/EK európai parlamenti és tanácsi irányelvvel (3) összhangban a tagállamoknak gondoskodniuk kell a zoonózisok és zoonózis-kórokozók előfordulására vonatkozó adatok gyűjtéséről.
                  
               
                     (7)
                  
                  
                     A 90/425/EGK irányelv 10. cikkének (1) bekezdésével összhangban a tagállamok haladéktalanul jelentik a Bizottságnak és a többi tagállamnak valamennyi zoonózis, betegség kitörését, illetve bármi egyéb okot, amely jelentős veszélyt jelenthet az állatokra vagy a közegészségre.
                  
               
                     (8)
                  
                  
                     A 89/662/EGK irányelv 9. cikkének (1) bekezdésével összhangban a tagállamok haladéktalanul jelentik a Bizottságnak és a többi tagállamnak valamennyi zoonózis, betegség kitörését, illetve bármi egyéb okot, amely jelentős veszélyt jelenthet az állatokra vagy a közegészségre.
                  
               
                     (9)
                  
                  
                     A haladéktalan jelentésre vonatkozó követelmények mellett az egységes egészségügyi megközelítés szerinti kockázatértékelés lehetővé tétele érdekében, valamint hogy a SARS-CoV-2 nyércekkel kapcsolatos variánsainak a Mustelidae családba tartozó állatok és a nyestkutyák körében történő terjedéséből adódó kockázatokat illetően biztosított legyen a tájékoztatás és meg lehessen határozni a lehetséges kockázatkezelési intézkedéseket, hatékony és harmonizált jelentéstételi rendszert kell létrehozni, amely lehetővé teszi az összes vonatkozó információ késedelem nélküli cseréjét.
                  
               
                     (10)
                  
                  
                     Tekintettel arra, hogy sürgősen értékelni kell a SARS-CoV-2 nyércekben és a Mustelidae családba tartozó egyéb állatokban, valamint a nyestkutyákban való előfordulásával kapcsolatos uniós járványügyi helyzet jelentette kockázatot, a tagállamoknak rendszeresen jelentést kell benyújtaniuk a Bizottsághoz a Mustelidae családba tartozó tartott vagy vadon élő állatoknak és a nyestkutyáknak az említett vírussal való fertőzöttségéről. Az Unión belüli megfelelő kockázatkommunikáció biztosítása érdekében a Bizottságnak meg kell osztania a tagállamokkal az összegyűjtött információk összefoglalóját. Helyénvaló e határozatban meghatározni az adatok járványkitörések és a SARS-CoV-2 vírusra fogékony fajok szerinti strukturálását tartalmazó jelentésmintát. E határozatnak a 90/425/EGK irányelv és a 89/662/EGK irányelv által meghatározott jogi kereten belül a lehető leghamarabb hatályba kell lépnie. Az összegyűjtött és benyújtott adatok az (EU) 2016/679 európai parlamenti és tanácsi rendelet (4) hatálya alá tartoznak.
                  
               
                     (11)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            
               (1)   A tagállamok a nyércek és a Mustelidae családba tartozó egyéb állatok, valamint a nyestkutyák (Nyctereutes procyonoides) SARS-CoV-2 vírussal való fertőzöttségének a területükön történő első megerősítését követő három napon belül jelentést nyújtanak be a Bizottságnak.
            
            
               (2)   Az (1) bekezdésben említett állatok SARS-CoV-2 vírussal való fertőzöttségének az (1) bekezdésben említett első megerősítést követő újabb előfordulása vagy kitörése esetén a tagállamok hetente nyomonkövetési jelentést nyújtanak be. A tagállamok akkor is benyújtják a nyomonkövetési jelentést, ha a betegség epidemiológiájával és zoonotikus hatásaival kapcsolatban releváns frissítések állnak rendelkezésre.
            
            
               (3)   Az (1) és (2) bekezdésben említett jelentéseknek a fertőzés minden egyes előfordulása vagy kitörése tekintetében tartalmazniuk kell az e határozat mellékletében megjelölt információkat.
            
            
               (4)   Az (1) és (2) bekezdésben említett jelentéseket a Bizottság által a Növények, Állatok, Élelmiszerek és Takarmányok Állandó Bizottsága keretében meghatározandó elektronikus formátumban kell továbbítani.
            
         
         
            2. cikk
            
               (1)   A Bizottság a Növények, Állatok, Élelmiszerek és Takarmányok Állandó Bizottsága keretében tájékoztatja a tagállamokat a tagállamok által az 1. cikkel összhangban benyújtott jelentésekről.
            
            
               (2)   A Bizottság a honlapján – kizárólag tájékoztatás céljából – közzéteszi a tagállamok által az 1. cikkel összhangban benyújtott jelentésekben foglalt információk frissített összefoglalóját.
            
         
         
            3. cikk
            Ezt a határozatot 2021. április 20-ig kell alkalmazni.
         
         
            4. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. december 21-én.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  Az Európai Parlament és a Tanács 2003/99/EK irányelve (2003. november 17.) a zoonózisok és zoonózis-kórokozók monitoringjáról, a 90/424/EGK tanácsi határozat módosításáról és a 92/117/EGK tanácsi irányelv hatályon kívül helyezéséről (HL L 325., 2003.12.12., 31. o.).
         
            (4)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (HL L 119., 2016.5.4., 1. o.).
      
      
         
            MELLÉKLET
            A nyércek és a Mustelidae családba tartozó egyéb állatok, valamint a nyestkutyák (betegségre fogékony fajok) SARS-CoV-2 vírussal való fertőzöttségének előfordulásával kapcsolatos, az 1. cikkben említett jelentésekben feltüntetendő információk
            
               1.   
               
                  A jelentés időpontja;
               
            
            
               2.   
               
                  Tagállam;
               
            
            
               3.   
               
                  A jelentés típusa (első megerősítő jelentés/heti nyomonkövetési jelentés);
               
            
            
               4.   
               
                  A jelentésben ismertetett kitörések/előfordulások teljes száma a tagállamban;
               
            
            
               5.   
               Minden egyes kitörés/előfordulása esetében:
               
                           a)
                        
                        
                           a kitörés/előfordulás sorozatszáma a tagállamban;
                        
                     
                           b)
                        
                        
                           a létesítmény hozzávetőleges földrajzi helyzete vagy más hely, ahol az állatokat tartják vagy ahol azok tartózkodnak, valamint az ezekhez tartozó régió;
                        
                     
                           c)
                        
                        
                           a gyanú felmerülésének időpontja;
                        
                     
                           d)
                        
                        
                           a megerősítés időpontja;
                        
                     
                           e)
                        
                        
                           diagnosztikai módszer(ek);
                        
                     
                           f)
                        
                        
                           a vírusnak a létesítménybe vagy az adott helyre való behurcolásának a becsült időpontja;
                        
                     
                           g)
                        
                        
                           a vírus lehetséges forrása;
                        
                     
                           h)
                        
                        
                           hozott intézkedések (részletesen (1));
                        
                     
                           i)
                        
                        
                           a betegségre fogékony állatok száma a létesítményben vagy az adott helyen (betegségre fogékony fajonként);
                        
                     
                           j)
                        
                        
                           a klinikailag vagy szubklinikailag érintett állatok száma a létesítményben vagy az adott helyen (betegségre fogékony fajonként; amennyiben nem áll rendelkezésre pontos adat, becsült adatot kell megadni);
                        
                     
                           k)
                        
                        
                           morbiditás: a COVID19-hez hasonló tüneteket mutató, klinikailag érintett állatok száma (a betegségre fogékony fajok szerint) a létesítményben vagy az adott helyen, a betegségre fogékony állatok számához viszonyítva, a klinikai tünetek összefoglaló leírásával együtt (ha nem áll rendelkezésre pontos számadat, becsült adatot kell megadni);
                        
                     
                           l)
                        
                        
                           mortalitás: a létesítményben vagy az adott helyen elpusztult állatok száma (a betegségre fogékony fajok szerint) (ha nem áll rendelkezésre pontos számadat, becsült adatot kell megadni);
                        
                     
            
               6.   
               
                  Molekuláris járványtani adatok, szignifikáns mutációk;
               
            
            
               7.   
               
                  A tagállamban előforduló olyan humán megbetegedésekre vonatkozó adatok, amelyek közvetlenül az 1. cikk (1) és (2) bekezdésében említett, állatoknál előforduló kitörésekhez, előfordulásokhoz kapcsolódnak;
               
            
            
               8.   
               
                  Más releváns információ.
               
            
            
               (1)  Az állatok országon belüli mozgatásának ellenőrzése; zárlatokon vagy védőkörzeteken belüli felügyelet; nyomonkövethetőség; karantén; tetemek, melléktermékek és hulladékok hatósági megsemmisítése; felszámolás; vadon élő rezervoárok ellenőrzése; zónák kialakítása; fertőtlenítés; engedélyezett vakcinázás (amennyiben van vakcina); az érintett állatok nem kezelése és más releváns intézkedések.